На основу члана 2. Одлуке о одређивању надлежног органа за спровођење поступка давања у закуп пољопривредног земљишта у државној својини («Службени лист општина Срема» број 19/06) и члана 37. став 1. тачка 18. Статута општине Инђија –преч. текст («Службени лист општине Инђија» број 9/13),

 Скупштина општине Инђија на седници одржаној дана 25.априла 2018. године донела је

**Р Е Ш Е Њ Е**

**О ОБРАЗОВАЊУ КОМИСИЈЕ ЗА СПРОВОЂЕЊЕ ПОСТУПКА ЈАВНОГ НАДМЕТАЊА ЗА ДАВАЊЕ У ЗАКУП ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ**

**I**

Образује се Комисија за спровођење поступка јавног надметања за давање у закуп пољопривредног земљишта у државној својини.

**II**

Комисија се састоји од Председника и 6 чланова и то:

 Председник Комисије:

1.Александар Младеновић

Чланови Комисије:

1.Весна Орешчанин,

2.Драгомир Томић,

3.Вера Каплар,

4.Марија Козомара,

5.Милан Гак,

6.Никола Ратковић.

 Председник и чланови Комисије именују се на мандатни период од две године.

**III**

Задатак Комисије из тачке I овог Решења је спровођење поступка утврђивања права за коришћење пољопривредног земљишта у државној својини без накнаде и давање предлога Председнику општине Инђија за доношење Одлуке о давању на коришћење без плаћања накнаде пољопривредног земљишта у државној својини, спровођење поступка утврђивања права и утврђивање нацрта одлука за давање у закуп пољопривредног земљишта у државној својини по праву првенства закупа, спровођење поступка утврђивања права закупа по праву пречег закупа, доношење закључака о условима поступка јавног надметања (утврђивање почетне цене, депозита, период закупа, услова

учешћа и сл.), утврђивање предлога Одлуке о давању у закуп пољопривредног земљишта у државној својини по праву пречег закупа, спровођење поступка давања у закуп пољопривредног земљишта у државној својини по основу јавног надметања (јавне лицитације или прикупљања писаних понуда), вођење записника и давање предлога Председнику општине Инђија за доношење одлуке за избор најповољнијег понуђача, односно Одлуке о давању у закуп пољопривредног земљишта у државној својини, праћење извршења Одлука и праћење извршења Уговора о закупу, као и разматрање свих питања у вези коришћења пољопривредног земљишта у државној сојини и давање предлога и мишљења Надлежном органу за поступање у конкретним ситуацијама према инструкцијама надлежног Министарства и сарадња са републичком инспекцијом у поступцима контроле фактичког начина коришћења пољопривредног земљишта у државној својини.

**IV**

Комисија је дужна да о спроведеном поступку давања у закуп пољопривредног земљишта у државној својини достави извештај Скупштини општине.

**V**

Ово Решење објавити у „Службеном листу општине Инђија“.

СКУПШТИНА ОПШТИНЕ ИНЂИЈА

Број: 02-76/2018-I П р е д с е д н и к,

Дана:25.априла 2018. године

И н ђ и ј а Милан Предојевић

***О б р а з л о ж е њ е***

***I***

***Правни основ***

Правни основ за доношење Решења о образовању Комисије за спровођење поступка јавног надметања за давање у закуп пољопривредног земљишта у државној својини на територији општине Инђија, садржан је у одредбама члана 2 Одлуке о одређивању надлежног органа за спровођење поступка давања у закуп пољопривредног земљишта у државној својини («Службени лист општина Срема» број 19/06), а у вези члана 61 – 75 Закона о пољопривредном земљишту.

***II***

***Разлози за доношење***

Одредбом члана 60. Став 3. Закона о пољопривредном земљишту («Службени гласник РС» број 62/06, 65/08 – др.закон, 41/09, 112/15 и 80/17) прописано је да надлежни орган јединице локалне самоуправе доноси Годишњи програм заштите, уређења и коришћења пољопривредног земљишта, по претходно прибављеној сагласности Министарства надлежног за послове пољопривреде. Годишњи програм заштите, уређења и коришћења пољопривредног земљишта, између осталог садржи податке о укупној површини пољопривредног земљишта у државној својини која је планирана за давање у закуп по праву првенства закупа, праву пречег закупа и путем јавног надметања.

Одредбама члана 61 до 75 Закона о пољопривредном земљишту прописан је поступак давања у закуп пољопривредног земљишта у државној својини по праву пречег закупа и поступак давања у закуп пољопривредног земљишта у државној својини путем јавног надметања у првом и другом кругу, а одредбом члана 64. став 6 прописано да ће, уколико надлежни орган јединице локалне самоуправе не спроведе поступак јавног надметања и не донесе одлуку о давању у закуп пољопривредног земљишта у државној својини, поступак спровести Министарство пољопривреде и заштите животне средине.

***III***

***Образложење појединачних предложених решења***

Одредбом члана 2. Одлуке о одређивању надлежног органа за спровођење поступка давања у закуп пољопривредног земљишта у државној својини прописано је да Комисију за спровођење поступка јавног надметања образује Скупштина општине Инђија.

Тачком I овог Решења образована је Комисија за спровођење поступка јавног надметања за давање у закуп пољопривредног земљишта у државној својини на територији општине Инђија .

Тачком II овог решења одређен је број чланова и састав Комисије. Имајући у виду сложеност и комплексност послова, као и значај ових послова за општину Инђија, предложено да Комисија има укупно 7 (седам) чланова, рачунајући и председника Комисије.

Тачком III овог Решења дефинисан је задатак Комисије, а тачком IV утврђена је обавеза подношења извештаја Скупштини општине о спроведеном поступку давања у закуп пољопривредног земљишта у државној својини.

Тачком IV овог Решења одређено је да је Комисија дужна да о спроведеном поступку давања у закуп пољопривредног земљишта у државној својини достави извештај Скупштини општине.

Тачком IV овог Решења утврђена је висина накнаде за рад чланова Комисије.